laion/Wikipedia-Exotic huggingface dataset:
I'm Down

"I'm Down" (בעברית: "אני למטה") הוא שיר של להקת הרוק הבריטית הביטלס, שנכתב על ידי פול מקרטני. השיר יצא לאור כסינגל שאינו נמצא באלבום כבי-סייד לשיר "Help!"ב-19 ביולי 1965. מקורו של השיר בניסיונו של מקרטני לכתוב שיר בסגנון של ליטל ריצ'רד, שאת שירו "Long Tall Sally" ביצעה הלהקה גרסאות כיסוי קבועות. בהשראת שירי רית'ם אנד בלוז ורוק אנד רול משנות החמישים, מילות השיר הן על אהבה נכזבת, אך במקום בעצב השיר מבוצע ב"טירוף חגיגי" היסטרי של ביטחון עצמי. יש פרשנים המפרשים את נימתו של השיר כפרודית בחלקה. מבחינה מלודית לא מסובכת, רק שלושה אקורדים בסיסיים. הביטלס הקליטו את "I'm Down" במהלך סשנים לאלבומם Help! ביוני. בעשור שלאחר יציאתו, הפך השיר לנדיר יחסית בין הקלטות הלהקה. לאחר מכן הופיע באלבומי אוסף כגון Rock 'n' Roll Music והמהדורה הבריטית של Rarities. "I'm Down" זכה לשבחים ממספר מבקרי מוזיקה ומוזיקולוגים, כאשר כמה מהם הזכירו את הקול החזק של מקרטני ואת הביצועים הקולניים של הלהקה. הביטלס ביצעו את השיר באופן קבוע במהלך סיבובי ההופעות שלהם בשנים של 1965 ו-1966 כשיר הסיום, וכולל הופעה כאוטית במיוחד באוגוסט 1965 המתוארת בסרט התיעודי "The Beatles at Shea Stadium". ביסטי בויז ואירוסמית' הם בין האמנים שביצעו גרסאות כיסוי לשיר. בנובמבר 1963 עבר פול מקרטני להתגורר בבית משפחתה של חברתו, ג'יין אשר, ברחוב וימפול 57 במרכז לונדון. מאוחר יותר סיפר שכתב את השיר "I'm Down" בחדר המוזיקה המשפחתי במרתף הבית. השיר, שנכתב בסגנון ליטל ריצ'רד, החל כניסיון להחליף את השירים "Twist and Shout" ו-"Long Tall Sally" כנאמבר הסיום של סיבוב ההופעות של הביטלס. בריאיון באוקטובר 1964, מקרטני הסביר שהוא וג'ון לנון ניסו במשך שנים לכתוב שיר כמו "Long Tall Sally", וכי הכי קרוב שהם הגיעו היה עם השיר שלהם "I Saw Her Standing There". הוא השווה את תהליך הכתיבה של שירים דמויי ליטל ריצ'רד לציור מופשט, והסביר: "אנשים חשבו על 'Long Tall Sally' ואמרו שזה נשמע כל כך קל לכתיבה. אבל זה הדבר הכי קשה שניסינו לעשות. לכתוב שיר של שלושה אקורדים חכמים זה לא קל". בביוגרפיה המוסמכת שלו, Many Years From Now, מקרטני תיאר את "I'm Down" כיצירה שלו, אך מעלה את האפשרות שלנון הוסיף כמה מילים או הציע הצעות מינוריות בתהליך הכתיבה. בריאיון מ-1972, לנון מייחס את השיר רק למקרטני, אך בראיון לפלייבוי מ-1980 הוא טוען שהוא סיפק "קצת עזרה". המוזיקולוג וולטר אוורט טוען כי העובדה שמקרטני שוכח לעיתים קרובות את מילות השיר בהופעות מעידה על כך שהוא כתב את השיר במהירות ועם מעט תרגול. הביטלס הקליטו את "I'm Down" ב-14 ביוני 1965 במהלך סשן לאלבומם החמישי, Help!, בו הקליטו גם את שיריו של מקרטני "I've Just Seen a Face" ו-"Yesterday". ג'ורג' מרטין הפיק את הסשן, בסיועו של טכנאי הקול נורמן סמית'. הרצועה הבסיסית של השיר כללה את מקרטני שר ומנגן בגיטרת בס, ג'ורג' האריסון בגיטרה חשמלית ורינגו סטאר בתופים. בטייק הראשון של הלהקה, לשיר עדיין לא היה סוף סופי, מקרטני אמר להאריסון וסטאר אחרי הפזמון האחרון "להמשיך ללכת". הניסיון האחרון, טייק שבע, סומן כ"טוב ביותר". פול מקרטני - שירה, גיטרת בס ג'ון לנון - קולות רקע, גיטרת קצב, אורגן חשמלי Vox Continental ג'ורג' האריסון - קולות רקע, גיטרה מובילה רינגו סטאר - תופים, בונגו מידע על היצירה "I'm Down" באתר מיוזיק בריינז גרסאות נוספות ל"I'm Down" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סטודנטסקי סנטאר

מועדון הכדורסל מרכז הסטודנטים (במונטנגרית: Košarkaški klub Studentski centar, בקיצור KK Studentski centar), המכונה גם SC Derby מטעמי חסות מסחרית, הוא מועדון כדורסל מפודגוריצה, מונטנגרו, המשחק בליגת העל המונטנגרית ובליגה האדריאטית. המועדון נוסד בשנת 1997 בפודגוריצה, מונטנגרו, אז חלק מהרפובליקה הפדרלית של יוגוסלביה, על ידי מעונות הסטודנטים בעיר. ב-2015 עלה המועדון לראשונה לליגת העל המונטנגרית. בשנת 2020 הצטרפה הקבוצה לליגה האדריאטית השנייה ושימשה קבוצת מילואים של בודוצ'נוסט פודגוריצה. הקבוצה זכתה בעונת 2020/21 בליגה האדריאטית השנייה ועלתה לליגה האדריאטית. הליגה האדריאטית השנייה זכייה (1): 2020/21 אליפות מונטנגרו סגנית (1): 2023 אתר האינטרנט הרשמי של סטודנטסקי סנטאר פרופיל, ב-eurobasket.com פרופיל, ב-realgm.com סטודנטסקי סנטאר, ברשת החברתית אינסטגרם "About KK Studentski centar". studentskidom.com. נבדק ב-6 ביוני 2020. {{cite web}}: (עזרה) "Četiri CG tima u ABA 2, MZT u eliti, Primorska u „beton ligi"". vijesti.me. נבדק ב-6 ביוני 2020. {{cite web}}: (עזרה) ערך זה הוא קצרמר בנושא כדורסל ובנושא מונטנגרו. אתם מוזמנים לתרום לוויקיפדיה ולהרחיב אותו.
יחסי אלג'יריה–נורווגיה

יחסי אלג'יריה–נורווגיה מתייחסים ליחסים הבילטרליים בין אלג'יריה לנורווגיה. לאלג'יריה יש שגרירות באוסלו, ולנורווגיה יש שגרירות באלג'יר. ב-1979 היו לנורווגיה כוונות שלא מומשו לפתוח שגרירות באלג'יריה. במקום זאת, נורווגיה הקימה מאוחר יותר שגרירות בתוניסיה כדי להקל על הסכמי אוסלו. בעשור הראשון של המאה ה-21 רצתה אלג'יריה לקנות מוצרים מהתעשייה הצבאית של נורווגיה. משרד החוץ של נורווגיה סירב לכך שלוש פעמים, ב-2004, 2007 ו-2008, עד שהסכים לכך ב-2011. ב-2013, משבר בני הערובה באתר הגז עין אמנאס גרם להרג של 5 אזרחים נורווגים. נורווגיה הציעה לשלוח כוחות מיוחדים לאלג'יריה כדי לחסל את התוקפים, אך אלג'יריה סירבה. מדיה וקבצים בנושא יחסי אלג'יריה–נורווגיה בוויקישיתוף "Støre: Norge skal satse sterkt i Algerie". Fædrelandsvennen (בנורווגית). 21 באוקטובר 2007. נבדק ב-25 בנובמבר 2021. {{cite news}}: (עזרה) "Flytter norsk ambassade fra Tunisia til Algerie". Bergens Tidende (בנורווגית). Norwegian News Agency. 19 בינואר 2007. נבדק ב-25 בנובמבר 2021. {{cite news}}: (עזרה) "Algerie - Algerie og Norge". Store norske leksikon (בנורווגית). נבדק ב-25 בנובמבר 2021. {{cite encyclopedia}}: (עזרה)
יחסי לבנון–קוסובו

יחסי קוסובו–לבנון הם היחסים בין לבנון וקוסובו. כיום בין שתי המדינות אין יחסים דיפולמטיים פורמליים, שכן לבנון אינה מכירה בקוסובו כמדינה ריבונית. בפגישה ב-28 במאי 2009 עם שר החוץ של קוסובו, סקנדר היסני (אנ'), אמר שגריר לבנון באו"ם נואף סלאם (אנ'), כי לבנון תמשיך לתמוך בקוסובו וכי ממשלת לבנון מקווה להכיר בה. בפגישה בנובמבר 2009 בין משלחת מאלבניה בראשות סגנית שר החוץ, אדית הרקסי, ובכירים מלבנון, כולל ראש ממשלת לבנון סעד אל-חרירי, אמר הצד הלבנוני כי לבנון תכיר בקרוב בקוסובו. עם זאת, מאוחר יותר דווח כי שגריר לבנון בבלגרד, צ'האד מועלם, אמר כי אין אפשרות שלבנון תכיר בקוסובו בזמן הקרוב, וכי היא תחכה להחלטת בית הדין הבין-לאומי לצדק (ICJ). בפגישה עם יו"ר הפרלמנט האלבני ג'וזפינה טופאלי (אנ') בפברואר 2012, אמר ראש ממשלת לבנון, נג'יב מיקאתי, כי סוגיית ההכרה בקוסובו נשקלת ברצינות רבה. בדצמבר 2013 הבטיח שר החוץ הלבנוני עדנאן מנסור לשקול את בקשתה של קוסובו להכרה בה. ב-29 בנובמבר 2018 ביקר שר החוץ הלבנוני ג'בראן באסיל (אנ') בבלגרד ואישר במסיבת עיתונאים משותפת עם מקבילו הסרבי, איוויצה דאצ'יץ', כי לבנון תומכת ב"ריבונותה ושלמותה הטריטוריאלית" של סרביה. באסיל הוסיף גם כי "לבנון וסרביה חולקות נטיות ריבוניות משותפות, כמו גם דחייתן של פילוג ובידוד." Lebanon, searching for the right moment for recognition; South Africa, following closely developments in Kosovo, Ministry of Foreign Affairs of the Republic of Kosovo, 28 May 2009 Mualem: No recognition of Kosovo in near future, Radio Srbija, 27 November 2009 (אורכב 21.07.2011 בארכיון Wayback Machine)
יחסי לבנון–רומניה

יחסי לבנון–רומניה הם היחסים בין לבנון לרומניה. ללבנון יש שגרירות בבוקרשט וקונסוליה בקונסטנצה, ולרומניה יש שגרירות בביירות וקונסוליה בטריפולי. שתי המדינות כוננו באופן רשמי יחסים דיפלומטיים ב-6 בינואר 1965. ב-4 באוגוסט 2020 התרחש הפיצוץ בנמל ביירות, תיירים ואזרחים רומנים לא נפגעו. נשיא רומניה קלאוס יוהאניס שלח תנחומים לקורבנות הפיצוץ והביע הזדהות עם תושבי לבנון. ב-8 באוגוסט הגיעו שני מטוסים של חיל האוויר הרומני לביירות, המטוסים נשאו כ-8 טון של ציוד רפואי שנתרמו לבתי חולים בלבנון, לאחר מכן הביא חיל האוויר הלבנוני את המשאבים ליעדיהם. "Republica Libaneză" (ברומנית). Ministry of Foreign Affairs. נבדק ב-10 באוגוסט 2020. {{cite web}}: (עזרה)
פיטר סרקין

פיטר סרקין (באנגלית: Peter Serkin;‏ 24 ביולי 1947 – 1 בפברואר 2020) היה פסנתרן יהודי-אמריקאי. פיטר סרקין נולד בניו יורק, בנו של הפסנתרן רודולף סרקין ונכדו של הכנר אדולף בוש. אמו, אירנה בוש-סרקין, הייתה גם היא כנרת ברביעיית בוש. פיטר נכנס ללמוד במכון קרטיס למוזיקה בגיל אחת-עשרה. הוא למד שם אצל מייצ'יסלב הורשובסקי ולי לוביזי ואצל אביו. לימודי מוזיקה נוספים קיבל אצל ארנסט אוסטר, מרסל מואיז וקרל אולריך שנאבל. פיטר ניגן עם יו-יו מה, אלכסנדר שניידר, פמלה פרנק, רביעיות המיתרים גוארנרי, בודפשט ואוריון, ועוד מוזיקאים והרכבים קאמריים ידועי שם. עבד עם חברות הקלטה שונות. סרקין לימד במכון קרטיס למוזיקה בפילדלפיה ובבית הספר ג'וליארד בניו יורק. נפטר ב-1 בפברואר 2020. הותיר אחריו אישה, רג'ינה, וחמישה ילדים. התגורר במסצ'וסטס. פיטר סרקין, במסד הנתונים הקולנועיים IMDb (באנגלית) פיטר סרקין, באתר AllMusic (באנגלית) פיטר סרקין, באתר MusicBrainz (באנגלית) פיטר סרקין, באתר Discogs (באנגלית) פיטר סרקין, באתר Songkick (באנגלית) פיטר סרקין, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גריגורי אושפוליס

גריגורי סאולוביץ' אושפוליס (ברוסית: Григорий Саульевич Ушполис; בליטאית: גריגוריוס אושפוליס, Ušpolis Grigorijus;‏ 26 בדצמבר 1923 – 1997) היה חייל יהודי בצבא האדום במלחמת העולם השנייה, גיבור ברית המועצות. נולד כהירש אושפול במשפחת איכרים יהודים בכפר נובו-דאוגלשקאי מחוז משנה איגנלינה שבליטא. למד בחדר מגיל צעיר עזר להוריו לעבד את החלקה החקלאית שלהם. לאחר הפלישה הנאצית לברית המועצות וכיבוש ליטא הצליחה משחתו להימלט לטטרסטן. גריגורי עבד לפרנסתו כמפעיל טרקטור. בפברואר 1942 התנדב לשירות הצבאי והוצב בדיוויזיית חיל רגלים ה-16, אשר הורכבה מיוצאי ליטא. הוא שובץ לשירת ביחידת הארטילריה של הדיוויזיה. מפקד צוות תותח נ"ט גריגורי אושפוליסן הצטיין בקרב שנערך באוקטובר 1944 באזור פגייגיאי שבמערב ליטא. צוות התותח בפיקודו שנע במערכים קדמיים יחד עם יחידות חיל רגלים, פגע בטנקים גרמנים ועצר את התקדמותם. במהלך הקרב נפגעו קשה כל חיילי הצוות של אושפוליס והוא נותר לבד ליד התותח. למרות זאת המשיך לתפעל את התותח ולירות בכינון ישיר על הגרמנים. הוא הצליח לפגוע בשני טנקים גרמנים ולאחר שהתותח שלו נפגע - השבית טנק נוסף באמצעות רימונים. על מעשה גבורה זה הוענק לרב-טוראי גריגורי אושפוליס תואר גיבור ברית המועצות. בנוסף, החליט מפקד היחידה להעלות אותו לדרגת קצין - סגן משנה. במהלך הקרב נפצע גריגורי קשה. לאחר שהחלים - נשלח להכשרה קצרה לתפקיד של קצין פוליטי. הוא המשיך לשרת בצבא עד שנת 1947 אז פרש מהשירות בדרגת מיור. לאחר שהשתחרר מהשירות הצבאי למד משפטים באוניברסיטת וילנה. מ-1954 ועד צאתו לפנסיה ב-1986 עבד במנגנון המפלגה הקומוניסטית בליטא. התגורר בווילנה. בשנת 1992 עלה עם משפחתו לישראל. בארץ התגורר באשדוד. היה פעיל בארגון וותיקי מלחמת העולם השנייה. כתב ספר זיכרונות, אשר יצא לאור זמן קצר לפני מותו. נפטר בשנת 1997. בתחילת שנות ה-2000 הוצב פסל לזכרו בכפר בטטרסטן, שבו הוא התגורר לפני הגיוס לצבא האדום. דף אישי באתר גיבורי ברית המועצות (רוסית)
מאמין סניאנג

מאמין סניאנג (באנגלית: Mamin Sanyang; נולד ב-6 בפברואר 2003 בבריקמה שבגמביה) הוא כדורגלן גמביאני-גרמני המשחק בעמדת קשר הכנף בקבוצת המילואים של באיירן מינכן. סניאנג נולד בגמביה, ובשנת 2013 הוא ומשפחתו הגיעו לגרמניה כפליטים והתיישבו בבאדן-וירטמברג. סניאנג גדל במחלקות הנוער של פ.צ היידנהיים והופנהיים. בחודש יוני 2019 עבר למחלקת הנוער של באיירן מינכן. בשנת 2022 החל לשחק בקבוצת המילואים של באיירן מינכן. נכלל בסגל נבחרת גמביה עד גיל 20 לטורניר גביע העולם עד גיל 20 בשנת 2023. מאמין סניאנג, באתר Transfermarkt מאמין סניאנג, באתר Soccerway מאמין סניאנג, באתר FootballDatabase.eu Bayern Munich signs Mamin Sanyang from Hoffenheim באתר Bavarian Football Works, ‏ 25 ביוני 2020 (באנגלית) Coach Lie Bojang unveils final 21-man squad for FIFA World Cup באתר The Point, ‏ 12 במאי 2023 (באנגלית)
אדאמה בוג'אנג

אדאמה בוג'אנג (באנגלית: Adama Bojang; נולד ב-28 במאי 2004 בבאקאו שבגמביה) הוא כדורגלן גמביאני המשחק בעמדת החלוץ בקבוצת סטאד ריימס מליגת העל הצרפתית. בוג'אנג החל את הקריירה המקצוענית שלו בקבוצת סטיב ביקו. בשנת 2021 סייע לקבוצה להעפיל לליגת העל הגמביאנית. ב-28 ביולי 2023 חתם על חוזה לחמש שנים בסטאד ריימס מליגת העל הצרפתית. נכלל בסגל נבחרת גמביה עד גיל 20 לטורניר גביע העולם עד גיל 20 בשנת 2023. אדאמה בוג'אנג, באתר Transfermarkt אדאמה בוג'אנג, באתר Soccerway אדאמה בוג'אנג, באתר WorldFootball.net אדאמה בוג'אנג, באתר FootballDatabase.eu Breaking News: Adama Bojang signs five-year contract with Stade de Reims after talks collapse with Strasbourg באתר Gambiana, ‏ 28 ביולי 2023 (באנגלית) Coach Lie Bojang unveils final 21-man squad for FIFA World Cup באתר The Point, ‏ 12 במאי 2023 (באנגלית)
ולנטין קרבוני

ולנטין קרבוני (בספרדית: Valentín Carboni; נולד ב-5 במרץ 2005 בבואנוס איירס שבארגנטינה) הוא כדורגלן ארגנטינאי-איטלקי המשחק בעמדת הקשר ההתקפי בקבוצת אולימפיק מרסיי בהשאלה מאינטר מילאנו. קרבוני הוא בנו של כדורגלן העבר אסקיאל קרבוני (אנ'), ואחיו של כדורגלן מונצה פרנקו קרבוני (אנ'). קרבוני גדל במחלקות הנוער של לנוס, קטניה ואינטר מילאנו. ב-1 באוקטובר 2022 ערך את הופעת הבכורה שלו בקבוצה הבוגרת של אינטר מילאנו, בהפסד 2-1 לרומא במסגרת המחזור השמיני בסרייה א' לעונת 2022/2023. ב-1 בנובמבר ערך את הופעת הבכורה שלו בליגת האלופות, בהפסד 2-0 לבאיירן מינכן במסגרת שלב הבתים לעונת 2022/2023. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. מדיה וקבצים בנושא ולנטין קרבוני בוויקישיתוף ולנטין קרבוני, באתר Transfermarkt ולנטין קרבוני, באתר Soccerway ולנטין קרבוני, באתר BDFutbol ולנטין קרבוני, באתר WorldFootball.net ולנטין קרבוני, באתר National Football Teams ולנטין קרבוני, באתר FootballDatabase.eu ולנטין קרבוני, באתר ESPN Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית)
דייל צ'יהולי

דייל צ'יהולי (אנגלית: Dale Chihuly; נולד ב-20 בספטמבר 1941) הוא פסל זכוכית אמריקאי. צ'יהולי, יליד טקומה וושינגטון, למד באוניברסיטת וושינגטון בסיאטל עיצוב פנים, אדריכלות וניפוח זכוכית. ב-1967 קיבל תואר שני בפיסול מאוניברסיטת ויסקונסין–מדיסון וב-1968 קיבל תואר שני בעיצוב מבית הספר לעיצוב של רוד איילנד. ב-1976 איבד את הראייה בעינו השמאלית בתאונת דרכים. הפציעה גרמה לצורך להרכיב רטייה על עינו השמאלית. למרות הפציעה המשיך במלאכתו. בשנת 1979 פרק כתף במהלך גלישת גוף ובעקבות פציעה זו הפסיק לנפח זכוכית בעצמו, והחל לעצב פסלים וגופי תאורה מזכוכית, כאשר אומנים אחרים מנפחים אותם עבורו. היה ממקימי בית הספר לזכוכית פילצ'וק בארצות הברית. צ'יהולי נשוי בפעם השנייה ולו בן אחד. עד שנת 2010, ביקר צ'יהולי שלוש פעמים בישראל: בשנת 1963 ביקר בקיבוץ להב. בשנים 1999–2000 הציג תערוכת פסלי זכוכית במגדל דוד בירושלים. בשנת 2010 הגיע לישראל לתערוכה בגלריה ליטבק. באותה שנה הוצגו שש דלתות זכוכית בעיצובו על במת האופרה הישראלית החדשה באופרה "טירתו של כחול הזקן" של בלה בארטוק. בשנת 2009 הוצגה יצירתו "אש ומים" בלובי מרכז אש התורה העולמית בעיר העתיקה בירושלים. היצירה משמשת כמנורה הראשית של המרכז כשחלקה העליון מסמל את להבות האש ובחלקה התחתון טיפות המים המסמלים יחד את משמעות השם "אש התורה". היצירה נתרמה למרכז ועלותה מוערכת בכמיליון שקלים. מדיה וקבצים בנושא דייל צ'יהולי בוויקישיתוף אתר האינטרנט הרשמי של דייל צ'יהולי אורה בינור, דלת לעולם: על האופרה והתערוכה של דייל צ'יהולי, באתר nrg‏, 16 בדצמבר 2010 חגית פלג רותם, ‏רומן עם פירט כחול זקן, באתר גלובס, 16 בדצמבר 2010 דייל צ'יהולי, באתר אנציקלופדיה בריטניקה (באנגלית) אודות המוסד באתר בית הספר פילצ'וק צ'הולי באורות ירושלים 2000
רומן וגה

רומן גבריאל וגה (בספרדית: Román Gabriel Vega; נולד ב-1 בינואר 2004 בבואנוס איירס שבארגנטינה) הוא כדורגלן ארגנטינאי המשחק בעמדת המגן השמאלי בקבוצת ברצלונה אתלטיק, קבוצת המילואים של ברצלונה, בהשאלה מארחנטינוס ג'וניורס. וגה גדל במחלקת הנוער של ארחנטינוס ג'וניורס. ב-9 במאי 2021 ערך את הופעת הבכורה שלו בקבוצה הבוגרת של המועדון, בניצחון 2-0 על אסטודיאנטס לה פלאטה במסגרת המחזור ה-13 בליגת העל הארגנטינאית לעונת 2021. בחודש ספטמבר 2022 הושאל וגה למשך עונה אחת לברצלונה אתלטיק, קבוצת המילואים של ברצלונה. נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. מדיה וקבצים בנושא רומן וגה בוויקישיתוף רומן וגה, באתר Transfermarkt רומן וגה, באתר Soccerway רומן וגה, באתר BDFutbol רומן וגה, באתר WorldFootball.net רומן וגה, באתר FootballDatabase.eu Román Vega: "El Barça es un sueño y mi objetivo es quedarme" באתר ספורט (עיתון), 4 בספטמבר 2022 (בספרדית) Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומן וגה".
ג'ושוע וינדר

ג'ושוע ליאם וינדר (באנגלית: Joshua Liam Wynder; נולד ב-2 במאי 2005 בלואיוויל שבקנטקי, ארצות הברית) הוא כדורגלן אמריקאי המשחק בעמדת הבלם בקבוצת בנפיקה ליסבון ב'. וינדר גדל במחלקת הנוער של לואיוויל סיטי. בשנת 2021 החל לשחק בקבוצה הבוגרת של המועדון במסגרת ה-USL, ליגת המשנה האמריקאית. נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023. ג'ושוע וינדר, באתר Transfermarkt ג'ושוע וינדר, באתר Soccerway ג'ושוע וינדר, באתר WorldFootball.net ג'ושוע וינדר, באתר FootballDatabase.eu U.S. UNDER-20 MYNT HEAD COACH MIKEY VARAS NAMES USA ROSTER FOR 2023 FIFA UNDER-20 WORLD CUP IN ARGENTINA באתר הרשמי של פדרציית הכדורגל של ארצות הברית, 10 במאי 2023 (באנגלית)
ניקו טקהאשי

ניקו טקהאשי סנדגורטה (ביפנית: 高橋センダゴルタ仁胡, בספרדית: Niko Takahashi Cendagorta; נולד ב-17 באוגוסט 2005 בקורנייה שבספרד) הוא כדורגלן יפני-ארגנטינאי-ספרדי המשחק בעמדת ההמגן השמאלי במחלקת הנוער של ברצלונה. טקהאשי נולד בקורנייה שבספרד לאם יפנית ולאב ארגנטינאי. טקהאשי גדל במחלקות הנוער של FCB פניאס, סן קוגאט וקורנייה. בשנת 2019 הצטרף למחלקת הנוער של ברצלונה. נכלל בסגל נבחרת יפן עד גיל 20 לטורניר גביע העולם עד גיל 20 בשנת 2023. ניקו טקהאשי, ברשת החברתית אינסטגרם ניקו טקהאשי, באתר Transfermarkt ניקו טקהאשי, באתר Soccerway ניקו טקהאשי, באתר WorldFootball.net ניקו טקהאשי, באתר FootballDatabase.eu ניקו טקהאשי, באתר ESPN U-20日本代表メンバー　FIFA U-20ワールドカップアルゼンチン2023 באתר הרשמי של התאחדות הכדורגל היפנית, 9 במאי 2023 (ביפנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניקו טקהאשי".
סימונה פפונדי

סימונה פפונדי (באיטלקית: Simone Pafundi; נולד ב-17 באוגוסט 2005 במונפאלקונה שבאיטליה) הוא כדורגלן איטלקי המשחק בעמדת הקשר ההתקפי בקבוצת אודינזה מהסרייה א' ובנבחרת איטליה. פפונדי גדל במחלקות הנוער של UFM מונפאלקונה ואודינזה. ב-22 במאי 2022 ערך את הופעת הבכורה שלו בקבוצה הבוגרת של אודינזה, בניצחון 4-0 על סלרניטנה במסגרת המחזור ה-38 והאחרון בסרייה א' לעונת 2021/2022. ב-16 בנובמבר 2022 ערך פפונדי את הופעת הבכורה שלו בנבחרת איטליה, בניצחון 3-1 על נבחרת אלבניה במשחק ידידות. נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023. מדיה וקבצים בנושא סימונה פפונדי בוויקישיתוף סימונה פפונדי, באתר Transfermarkt סימונה פפונדי, באתר Soccerway סימונה פפונדי, באתר WorldFootball.net סימונה פפונדי, באתר National Football Teams סימונה פפונדי, באתר FootballDatabase.eu Ufficializzata la lista dei 21 convocati per il Mondiale in Argentina באתר הרשמי של התאחדות הכדורגל האיטלקית, 11 במאי 2023 (באיטלקית)
צ'זארה קזאדיי

צ'זארה קזאדיי (באיטלקית: Cesare Casadei; נולד ב-10 בינואר 2003 ברוונה שבאיטליה) הוא כדורגלן איטלקי המשחק בעמדת הקשר בצ'לסי מהפרמייר ליג. קזאדיי גדל במחלקות הנוער של צ'רביה, צ'זנה, אינטר מילאנו וצ'לסי. ב-30 בינואר 2023 הושאל קזאדיי מצ'לסי לרדינג מהפוטבול ליג צ'מפיונשיפ עד לתום עונת 2022/2023. ב-4 בפברואר ערך את הופעת הבכורה שלו במועדון, בתיקו 2-2 נגד ווטפורד במסגרת המחזור ה-30 בליגה. ב-15 במרץ הבקיע את שער הבכורה שלו במועדון, בהפסד 2-1 לבלקברן רוברס במסגרת המחזור ה-37 בליגה. נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023 ואף היה מלך שערי הטורניר עם שבעה שערים. מדיה וקבצים בנושא צ'זארה קזאדיי בוויקישיתוף צ'זארה קזאדיי, ברשת החברתית אינסטגרם צ'זארה קזאדיי, באתר Transfermarkt צ'זארה קזאדיי, באתר Soccerway צ'זארה קזאדיי, באתר BDFutbol צ'זארה קזאדיי, באתר WorldFootball.net צ'זארה קזאדיי, באתר FootballDatabase.eu Casadei joins Reading on loan באתר הרשמי של צ'לסי, 30 בינואר 2023 (באנגלית) Ufficializzata la lista dei 21 convocati per il Mondiale in Argentina באתר הרשמי של התאחדות הכדורגל האיטלקית, 11 במאי 2023 (באיטלקית)
הר דיסקברי

הר דיסקברי הוא הר געש שכבתי כבוי בולט ומבודד, השוכן בראש מצר מקמרדו וממזרח לקרחון קטליץ באנטארקטיקה. הוא משקיף על החלק הצפון-מערבי של מדף הקרח רוס. הוא מהווה מרכז של מסה בעלת שלוש זרועות שחצי האי בראון הוא שלוחה אחת שלו מצפון; מינה בלוף נמצאת שנייה ממזרח; השלישי הוא הר מורנינג ממערב. הר דיסקברי התגלה על ידי המשלחת הלאומית הבריטית לאנטארקטיקה 1901-04 ונקרא על שם אוניית המשלחת – "דיסקברי". "Antarctica Ultra-Prominences" Peaklist.org. LeMasurier, W. E.; Thomson, J. W., eds. (1990). Volcanoes of the Antarctic Plate and Southern Oceans. American Geophysical Union. p. 512 pp. ISBN 0-87590-172-7. ‏"Skiing the Pacific Ring of Fire and Beyond"[. Amar Andalkar's Ski Mountaineering and Climbing Site. 2007 [1997. U.S. Geological Survey Geographic Names Information System: Mount Discovery מדיה וקבצים בנושא הר דיסקברי בוויקישיתוף "הר דיסקברי, אנטארקטיקה" באתר פיקבאגר Discovery, Global Volcanism Program
STS-88

STS-88 הייתה משימתה ה-13 של מעבורת החלל אנדוור, משימת המעבורת הראשונה לתחנת החלל הבין-לאומית. המעבורת הביאה איתה מודול Unity שחובר לתחנת החלל. מפקד המשימה - ארצות הברית רוברט קבאנה טייס - ארצות הברית פרדריק סטרקו מומחה משימה 1 - ארצות הברית ג'רי רוס מומחה משימה 2 - ארצות הברית ננסי קרי גרג מומחה משימה 3 - ארצות הברית ג'יימס ניומן מומחה משימה 4 - רוסיה סרגיי קריקאליוב (סוכנות החלל הרוסית) המעבורת שוגרה ב-4 בדצמבר 1990 אחרי דחיית השיגור ב-3 בדצמבר עקב התרעה על תקלה. ב-5 בדצמבר בוצעו הכנות לחיבור מודול יוניטי שהיה בתא המטען של המעבורת למודול Zarya שכבר היה בחלל. ב-6 בדצמבר בוצעו תמרונים שאיפשרו להתקרב למודול "זאריה" כך שהוא היה בהשגה על ידי זרוע רובוטי של המעבורת. לאחר ההתקנה במשך מספר ימים בוצעו מספר פעילויות חוץ רכביות של חיבור בין המודולים הרוסי והאמריקאי. במהלך פעילויות אלו הותקנו כבלים שמחברים בין המודולים והותקנו אנטנות נוספות. ב-10 בדצמבר נפתחו מעברים פנימיים בין המודולים. רוברט קבאנה וסרגיי קריקאליוב נכנסו תחילה למודול Unity וממנו למודול Zarya. ב-11 בדצמבר המשיכו פעולות בהכשרת מודולים לעבודה. בסוף היום מעברים למודולים נסגרו. ב-12 בדצמבר בוצע פעילות חוץ רכבית שלישית שנמשכה 7 שעות. ג'רי רוס וג'ים ניומן המשיכו בהרכבת ציוד כהכנה לפעילויות שיבוצעו על ידי משימה STS-96. ב-13 בדצמבר מעבורת התנתקה מתחנת החלל הבין-לאומית. ב-14 בדצמבר צוות המעבורת שחרר למסלול לוויין MightySat-1 שתוכנן בחיל האוויר של ארצות הברית לבדיקת טכנולוגיות חדשות. מעבורת נחתה ב-15 בדצמבר במסלול נחיתה מס' 15 במרכז החלל קנדי. משימות מעבורות החלל מדיה וקבצים בנושא STS-88 בוויקישיתוף סיכום המשימה באתר נאס"א תיאור המשימה דיווח לעיתונות סרטון על המשימה
בן שטרית

בן שטרית הוא שם משפחה נפוץ ביהדות מרוקו. לשם המשפחה ייתכנו כמה מקורות: מהמילה הערבית שפירושה אמיץ, מהמילה זר או שמשמעותו חכם. האם התכוונתם ל... איתן בן שטרית – שחיין ישראלי אלדד בן שטרית – רופא ישראלי דוד בן שטרית – במאי ישראלי מיקי בן שטרית – כדורגלן ישראלי ניסים בן שטרית – דיפלומט ישראלי סם בן שטרית – פעיל חברתי ישראלי רפאל בן שטרית – פוליטיקאי ישראלי שטרית מקור השם שטרית באתר אנו – מוזיאון העם היהודי